Летась сумесна з галоўным упраўленнем адукацыі Гродзенскага аблвыканкама мы арганізавалі першы фестываль педагагічных класаў, у якім прынялі ўдзел навучэнцы з 25 устаноў адукацыі Гродзеншчыны. У праграме фестывалю было шмат мерапрыемстваў, якія паказалі, як маладыя людзі ўяўляюць педагагічную прафесію (інтэлектуальныя і творчыя конкурсы “Установа адукацыі будучыні”, “Рэклама прафесіі педагога”, “Партрэт сучаснага педагога”, калаж “Адзін дзень з жыцця настаўніка”). Вынікі іх уражваюць і надаюць аптымізму.